**LĪDZDARBĪBAS LĪGUMS**

*Par atsevišķu valsts pārvaldes uzdevumu veikšanu*

Rīgā

*Līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums*

**Izglītības un zinātnes ministrija**, reģistrācijas Nr. 90000022399 (turpmāk – Ministrija), tās valsts sekretāra vietnieces, valsts sekretāra pienākumu izpildītājas Santas Šmīdleres personā, kura rīkojas, pamatojoties uz Ministru kabineta 2003. gada 16. septembra noteikumiem Nr.  528 “Izglītības un zinātnes ministrijas nolikums”, no vienas puses

un

**biedrība “ĪRIJAS LATVIEŠU NACIONĀLĀ PADOME”,** reģistrācijas Nr.40008199182, juridiskā adrese: Tērbatas iela 43-106, Jūrmala, Latvija, LV – 2016 (turpmāk – Pilnvarotā institūcija), tās valdes locekles Laimas Ozolas personā, kura rīkojas, pamatojoties uz biedrības statūtiem, no otras puses, abi kopā vai katrs atsevišķi attiecīgi arī – Puses vai Puse,

* pamatojoties uz Valsts pārvaldes iekārtas likuma 49. panta pirmo daļu;
* pamatojoties uz Ministru kabineta 2014. gada 17. jūnija noteikumu Nr. 317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 8. punktu;
* pamatojoties uz Ministru kabineta 2003. gada 16. septembra noteikumu Nr. 528 “Izglītības un zinātnes ministrijas nolikums” 4.2. apakšpunktu;

noslēdz šādu līdzdarbības līgumu (turpmāk – Līgums):

1. **Līguma priekšmets**

1.1. Lai īstenotu Diasporas likuma 6.panta otrās daļas 3.punktā un 11.panta pirmās daļas 2.punktā Ministrijai doto uzdevumu nodrošināt pastāvīgu un sistemātisku atbalstu diasporas bērnu neformālās interešu izglītības un latviešu valodas nometņu organizēšanai Latvijā un ārvalstīs un lai sasniegtu Ministru kabineta 2021.gada 19.janvāra rīkojuma Nr.33 “Par Plānu darbam ar diasporu 2021.–2023. gadam” pirmā virziena 1.1.3. pasākumā plānoto rezultātu “sniegts atbalsts diasporas izglītojošo pasākumu un remigrācijas pasākumu organizēšanai, t.sk. nometnēm un jauniešu apmaiņas programmām Latvijā un ārvalstīs”, kā arī saskaņā ar likumu “Par valsts budžetu 2023.gadam un budžeta ietvaru 2023., 2024. un 2025.gadam” (budžeta programma 04.00.00 “Valsts valodas politika un pārvalde”) Ministrija nodod Pilnvarotajai institūcijai veikt šādus valsts pārvaldes uzdevumus 2023.gadā:

1.1.1. izstrādāt latviešu valodas apguves nometnes mācību plānu (36 mācību stundas) līdz 2023.gada 29.oktobrim, balstoties uz Valsts izglītības satura centra izstrādātajām diasporas izglītības satura vadlīnijām un iekļaujot latviešu kultūras un vēstures nodarbības;

1.1.2. organizēt un īstenot jauniešu latviešu valodas apguves nometni Ziemeļīrijā latviešu diasporas bērniem laika posmā no 2023.gada 30.oktobra līdz 4.novembrim.

1. **Līguma izpildes termiņš un kārtība**
	1. Valsts pārvaldes uzdevumu veikšanas laiks ir no šā Līguma abpusējas parakstīšanas brīža **līdz 2023.gada 4.novembrim.**
	2. Pilnvarotā institūcija apņemas veikt šā Līguma 1. punktā norādīto valsts pārvaldes uzdevumu, sasniedzot šā Līguma 3. punktā noteiktos rezultatīvos rādītājus.
	3. Ja normatīvos aktos tiek izdarīti grozījumi, kas ietekmē Pilnvarotās institūcijas darbību vai finansēšanas kārtību un Līgumā noteikto saistību izpildi, mēneša laikā pēc attiecīgā normatīvā akta spēkā stāšanās pēc jebkuras Puses rakstveida priekšlikuma var tikt izdarīti grozījumi Līgumā. Finansējuma samazināšanas gadījumā Puses vienojas par attiecīgo deleģēto valsts pārvaldes uzdevumu izpildes apjoma rādītāju samazināšanu.
2. **Līguma izpildes sasniedzamie rezultāti, to izmantošana un to novērtējuma kritēriji**

3.1. Pilnvarotā institūcija šā Līguma 1. punktā noteikto valsts pārvaldes uzdevumu ietvaros apņemas sasniegt šādus rezultatīvos rādītājus:

3.1.1. izstrādāts 36 mācību stundu plāns;

3.1.2. organizētas jauniešu latviešu valodas apguves nometnes Ziemeļīrijā (Greenhill YMCA, Donard Park, Newcastle, BT33 OGR) aktivitātes 22 Īrijā dzīvojošiem latviešu jauniešiem (vecumā no 13 līdz 17 gadiem), kuru ģimenes apsver remigrācijas iespēju, kā arī tiem jauniešiem, kuri izvēlas kārtot vidusskolas latviešu valodas eksāmenu (*The Leaving Certificate*).

3.2. Šā Līguma 1.1. apakšpunktā paredzēto uzdevumu novērtējuma (rezultātu) kritēriji ir šādi:

3.2.1. līdz 2023.gada 29.oktobrim ir izstrādāts mācību plāns (36 mācību stundas) saskaņā ar Valsts izglītības satura centra izstrādātajām diasporas izglītības vadlīnijām, iekļaujot latviešu kultūras un vēstures nodarbības;

3.2.2. no 2023.gada 30.oktobra līdz 4.novembrim nometnes dalībniekiem ir organizētas latviešu valodas apguves nodarbības, iekļaujot mācību materiālus no vietnēm: *uzdevumi.lv*, *Soma.lv*, *maciunmacies.valoda.lv*, no mācību komplekta “Laipa A2” tēmas: “Pie dabas”, “Mans plānotājs”, “Iepirkšanās un pakalpojumi”, “Svētku laiks”, “Izglītība un darbs”, “Es esmu Latvijā”.

3.2.3. no 2023.gada 30.oktobra līdz 4.novembrim nometnes dalībniekiem organizētas brīvā laika nodarbības (sporta nodarbības, latviešu filmu seansi, spēles).

3.3. Kvalitātes novērtējuma kritērijs – Līguma 1. punktā minēto uzdevumu īstenošana atbilstoši šā Līguma 3.2. apakšpunktā noteiktajiem kritērijiem.

3.4. Pilnvarotā institūcija ir atbildīga par Līguma 3.2. apakšpunktā noteiktā rezultāta darbības nodrošināšanu un uzturēšanu par saviem līdzekļiem vismaz 2 (divus) gadus pēc finansējuma gala maksājuma saņemšanas dienas.

3.5. Līguma izpildes rezultāts nedrīkst tikt izmantots komerciāliem mērķiem vismaz 5 (piecus) gadus pēc finansējuma gala maksājuma saņemšanas dienas.

3.6. Pilnvarotā institūcija vismaz 5 (piecus) gadus pēc finansējuma gala maksājuma saņemšanas dienas nodrošina, lai, publiskojot Līguma izpildes rezultātu, kā arī visos ar rezultātu saistītos paziņojumos un reklāmās, tiktu ietverta norāde *izstrāde ir finansēta no Izglītības un zinātnes ministrijas līdzekļiem.*

1. Savstarpējo norēķinu kārtība un finansējuma piešķiršanas noteikumi

4.1. Ministrija, pamatojoties uz likumu “Par valsts budžetu 2023.gadam un budžeta ietvaru 2023., 2024. un 2025.gadam”, piešķir Pilnvarotai institūcijai finansējumu EUR 14 227,39 (četrpadsmit tūkstoši divi simti divdesmit septiņi *euro* un 39 centi) apmērā saskaņā ar šim Līgumam pievienoto valsts pārvaldes uzdevumu īstenošanai nepieciešamo izdevumu tāmi (Līguma 1. pielikums) šā Līguma 1.1. apakšpunktā norādīto valsts pārvaldes uzdevumu veikšanai.

4.2. Ministrija ne vēlāk kā 30 (trīsdesmit) darba dienu laikā pēc Līguma parakstīšanas veic maksājumu EUR 9 959,00 (deviņi tūkstoši deviņi simti piecdesmit deviņi *euro* un 00 centi) apmērā uz Līguma rekvizītos Pilnvarotās institūcijas norādīto bankas kontu.

4.3. Ministrija ne vēlāk kā 10 (desmit) darba dienu laikā pēc pieņemšanas – nodošanas akta (Līguma 2. pielikums) abpusējas parakstīšanas dienas, pamatojoties uz Pilnvarotās institūcijas iesniegtiem Līguma 1.1. apakšpunktā noteikto valsts pārvaldes uzdevumu izpildes rezultātiem, veic Līguma atlikušās summas daļas apmaksu uz Līguma rekvizītos Pilnvarotās institūcijas norādīto bankas kontu.

4.4. Līgumā nav jāveic grozījumi, ja faktiskais finanšu izlietojums nepārsniedz 20% apmēru no plānotajām tāmes pozīciju summām (1. pielikums), nepārsniedzot Līguma 4.1. apakšpunktā noteiktā finansējuma kopējo apjomu.

4.5. Pilnvarotā institūcija apņemas izlietot piešķirto finansējumu tikai šā Līguma 1.1. apakšpunktā noteikto valsts pārvaldes uzdevumu veikšanai un šā Līguma 3.1. apakšpunktā noteikto rezultatīvo rādītāju sasniegšanai. Izmaksu attiecināmības periods ir no 2023. gada 20. jūnija līdz 2023. gada 4. novembrim. Pilnvarotā institūcija ir atbildīga par Latvijas Republikas spēkā esošo normatīvo aktu ievērošanu, izlietojot piešķirto valsts finansējumu.

1. **Līguma izpildes pārskatu sniegšanas un darbības kontroles kārtība**

5.1. Pilnvarotajai institūcijai deleģēto valsts pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā finansējuma izlietojumu kontrolē Ministrija.

5.2. Ministrija kontrolei par šajā Līgumā norādīto valsts pārvaldes uzdevumu izpildi un valsts piešķirto finansējumu līdzekļu izlietošanu jebkurā brīdī var pieprasīt no Pilnvarotās institūcijas grāmatvedības un citus darījumu apliecinošu dokumentu apliecinātas kopijas. Pilnvarotās institūcijas pienākums ir nodrošināt, lai nepieciešamā dokumentācija būtu sakārtota un pieejama Ministrijai, kā arī vispārējās nepieciešamās ziņas par valsts pārvaldes uzdevumu izpildi.

5.3. Pilnvarotā institūcija galīgo pārskatu par šā Līguma 1.1. apakšpunktā minēto valsts pārvaldes uzdevumu izpildi un piešķirtā finansējuma izlietojumu iesniedz Ministrijā līdz **2023.** **gada 4.** **decembrim.** Pārskats sastāv no rakstiskas atskaites par valsts pārvaldes uzdevumu izpildi (informācija par valsts pārvaldes uzdevumu izpildes sasniegtajiem rezultātiem un to novērtējuma kritēriju rādītājiem, resursu izlietojumu un to efektivitāti, sasniegto rezultātu atbilstību plānotajam un cita papildu informācija) un piešķirtā finansējuma izlietojuma atskaites saskaņā ar šā Līguma pielikumā pievienoto atskaites veidlapu (Līguma 3. pielikums), kurai pievienotas darījumu apliecinošu dokumentu kopijas, tai skaitā bankas konta izdrukas.

5.4. Pilnvarotā institūcija apņemas iekļaut visos ar finansējuma mērķi saistītos iespieddarbos un reklāmās Ministrijas logotipus atbilstoši to izmantošanas noteikumiem, kā arī iekļaut visos paziņojumos un publiskajās runās norādi uz Ministrijas atbalstu.

5.5.  Pilnvarotā institūcija atbilstoši Eiropas Parlamenta un Padomes Regulai (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) ir pārzinis. Pārzinis īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka personas datu apstrāde, pildot Līguma 1.1. apakšpunktā norādīto valsts pārvaldes uzdevumu, notiek saskaņā ar šo regulu.

**6. Pušu atbildība**

6.1. Pilnvarotā institūcija ir atbildīga par darbiem, ko Pilnvarotās institūcijas vietā veikušas trešās personas.

6.2. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.

6.3. Pilnvarotajai institūcijai ir pienākums pēc Ministrijas pieprasījuma atmaksāt neatbilstoši Līguma noteikumiem izlietoto finansējumu.

6.4. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu iedarbības rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Ar nepārvaramas varas apstākļiem tiek saprasta ārkārtēja iedarbība, kas izslēdz noteiktu saistību izpildi vai rada zaudējumus, konkrēti – dabas katastrofas, epidēmijas, kara darbība, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas saistoši Pusēm.

6.5. Pusei, kuras saistību izpildi kavē šā Līguma 6.4. apakšpunktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

**7. Līguma spēkā stāšanās kārtība, grozīšana un izbeigšana**

7.1. Līgums stājas spēkā ar tā abpusējas parakstīšanas dienu un ir spēkā līdz Pušu ar Līgumu uzņemto saistību pilnīgai izpildei.

7.2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.

7.3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.

7.4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.

7.5. Ministrija ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:

7.5.1. Pilnvaroto institūciju sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas Ministrijas intereses vai stāvoklis;

7.5.2. Pilnvarotā institūcija veic darbības, kas kaitē vai var kaitēt nākotnē Ministrijas tēlam vai darbībai;

7.5.3. Pilnvarotā institūcija pārkāpj citus šā Līguma noteikumus vai normatīvos aktus;

7.5.4. normatīvajos aktos noteiktajā kārtībā Pilnvarotā institūcija ir atzīta par maksātnespējīgu;

7.5.5. šā Līguma noteikumi zaudē spēku atbilstoši normatīvajiem aktiem.

7.6. Līguma izbeigšanās gadījumā Pilnvarotā institūcija ne vēlāk kā 5 (piecu) darba dienu laikā pēc Līguma izbeigšanās atmaksā valsts budžetā neizmantotos finanšu līdzekļus.

7.7. Līguma izbeigšanās gadījumā Pilnvarotā institūcija iesniedz Ministrijai Līguma izpildes pārskatu.

**8. Citi noteikumi**

8.1. Tās Līguma attiecības, kuras nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.

8.2. Ja kādai no Pusēm tiek mainīts kāds no Līgumā minētajiem e-pastiem, adresēm vai citiem rekvizītiem, Puse par to 1 (vienas) darba dienas laikā paziņo otrai Pusei. Ja Puse neizpilda šā punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.

8.3. Lai nodrošinātu Līguma izpildi, Puses nozīmē pārstāvjus, kuru pienākums ir koordinēt Līguma izpildi, nodrošināt savlaicīgu informācijas apmaiņu un parakstīt nodošanas un pieņemšanas aktu:

 8.3.1. Ministrijas kontaktpersona: Valsts valodas politikas nodaļas eksperte Alla Pūķe, e-pasts: Alla.Puke@izm.gov.lv; tālr. +371 67047758.

 8.3.2. Pilnvarotās institūcijas kontaktpersona: Īrijas Latviešu nacionālās padomes valdes locekle Laima Ozola, e-pasts: Laima.Ozola@gmail.com; +353 879412668.

8.4. Visus strīdus un domstarpības, kas varētu rasties, izpildot valsts pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.

8.5. Līgums sastādīts latviešu valodā 2 (divos) identiskos eksemplāros uz 4 (četrām) lapām ar 3 (trīs) pielikumiem, katrs uz 1 (vienas) lapas, kopā uz 7 (septiņām) lapām, no kuriem viens eksemplārs tiek nodots Pilnvarotajai institūcijai, bet otrs eksemplārs – Ministrijai. Abiem Līguma eksemplāriem ir vienāds juridiskais spēks.

**9. Pušu rekvizīti**

|  |  |  |
| --- | --- | --- |
| Izglītības un zinātnes ministrijaReģ. Nr. 90000022399Adrese: Vaļņu iela 2,Rīga, LV-1050e-pasts: pasts@izm.gov.lv Norēķinu rekvizīti:Valsts kase, TRELLV22Konta Nr.: LV09TREL2150170103000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Biedrība “ĪRIJAS LATVIEŠU NACIONĀLĀ PADOME”Reģ. Nr.40008199182, Adrese: Tērbatas iela 43-106, Jūrmala, Latvija, LV-2016e-pasts: laima.ozola@gmail.comNorēķinu rekvizīti:SwedbankKonta Nr.: LV97HABA0551041400781Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1.pielikums

2023. gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_

Līdzdarbības līgumam Nr. \_\_\_\_\_\_\_\_\_\_\_

**Biedrības “ĪRIJAS LATVIEŠU NACIONĀLĀ PADOME”**

**valsts pārvaldes uzdevumu īstenošanai**

**nepieciešamo izdevumu tāme**

|  |  |  |  |  |  |
| --- | --- | --- | --- | --- | --- |
| Nr.p.k. | Izmaksu pozīcijas nosaukums | Vienības nosaukums | Vienību skaits (A) | Vienības izmaksas, EUR(B) | Kopējā summa, EUR(A\*B) |
| **1.** | **Personāla atalgojums** | **2966.16** |
| 1.1. | Algas 3 pedagogiem | cilv. | 3 | 800.00 | 2400.00 |
| 1.2. | DD soc. nodoklis | % | 23,59 | 566.16 | 566.16 |
| **2.** | **Citas izmaksas** | **8890.00** |
| 2.1. | Nometnes īstenošanas vieta (telpas, ēdināšana, saliedēšanas pasākums) | k-ts | 1 | 8254.00 | 8254.00 |
| 2.2. | Mācību materiāli, piegāde | k-ts | 1 | 100.00 | 100.00 |
| 2.3. | Aviobiļete skolotājai no Latvijas | gab. | 1 | 290.00 | 290.00 |
| 2.4. | VVPP rezultātu ierakstītās vēstules | gab. | 20 | 12.30 | 246.00 |
| **3.** | **Projekta administratīvās izmaksas**(līdz 20% no 1. un 2. pozīcijas kopsummas) | % | 20 | 11856.16 | 2371.23 |
|  |  |  |  |
| **KOPĀ, EUR** | **14 227.39** |

2. pielikums

2023. gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_

Līdzdarbības līgumam Nr. \_\_\_\_\_\_\_\_\_\_

**Pieņemšanas – nodošanas akts**

*Dokumenta parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums*

**Izglītības un zinātnes ministrija,** reģistrācijas Nr.90000022399, juridiskā adrese Vaļņu iela 2, Rīga, LV-1050, (turpmāk – Ministrija), tās pārstāves Valsts valodas politikas nodaļas ekspertes A.Pūķes personā, kura rīkojas, pamatojoties uz 2023.gada \_\_. \_\_\_\_\_\_ noslēgtā Līdzdarbības līguma Nr.\_\_\_\_\_\_ 8.3.1. apakšpunktu, no vienas puses un **\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_, juridiskā adrese \_\_\_\_\_\_\_\_\_, (turpmāk – Pilnvarotā institūcija ) tās \_\_\_\_\_\_\_\_ personā, kura rīkojas saskaņā ar \_\_\_\_\_\_\_\_ Līdzdarbības līguma Nr. \_\_\_\_\_ 8.3.2. apakšpunktu no otras puses, abi kopā vai katrs atsevišķi attiecīgi arī – Puses vai Puse), paraksta pieņemšanas – nodošanas aktu par to, ka:

* Saskaņā ar \_\_\_\_\_\_\_\_\_\_\_ līdzdarbības līgumu Nr.\_\_\_\_\_\_\_\_\_ par valsts pārvaldes uzdevumu deleģēšanu (turpmāk – Līgums) \_\_\_\_ atbilstoši Līguma 1.punkta nosacījumiem ir nodrošinājusi \_\_\_\_\_\_\_.
* Līgums ir izpildīts atbilstoši Līguma prasībām. Ministrijai nav pretenziju pret Pilnvaroto personu par līguma izpildes kvalitāti.
* Saskaņā ar Līguma 4.1.apakšpunktu Pilnvarotā persona Līguma 1.punktā minēto pasākumu īstenošanai ir iztērējusi EUR **\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_).
* Šis pieņemšanas – nodošanas akts ir Līguma neatņemama sastāvdaļa un ir Ministrijas un Pilnvarotās personas savstarpējo norēķinu pamatojuma dokuments. Šis akts tiek parakstīts 2 (divos) eksemplāros, pa vienam eksemplāram katrai no Pusēm.

**Pielikumā**: 1. Atskaite uz \_\_lpp. saskaņā ar Līguma 3. pielikumu.

|  |  |  |
| --- | --- | --- |
| Ministrija: Izglītības un zinātnes ministrijaReģ. Nr. 90000022399Adrese: Vaļņu iela 2,Rīga, LV-1050e-pasts: pasts@izm.gov.lv Norēķinu rekvizīti:Valsts kase, TRELLV22Konta Nr.: LV09TREL2150170103000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pilnvarotā institūcija: Biedrība “ĪRIJAS LATVIEŠU NACIONĀLĀ PADOME”Reģ. Nr. 40008199182, Adrese: Tērbatas iela 43-106, Jūrmala, Latvija, LV-2016e-pasts: laima.ozola@gmail.comNorēķinu rekvizīti:SwedbankKonta Nr.: LV97HABA0551041400781Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

3. pielikums

2023. gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_

Līdzdarbības līgumam Nr. \_\_\_\_\_\_\_\_\_

|  |
| --- |
| **Atskaite par Izglītības un zinātnes ministrijas piešķirto finansējumu** |

Saskaņā ar Līdzdarbības līgumu Nr.\_\_\_\_\_starp Izglītības un zinātnes ministriju un \_\_\_\_\_ “…….” no \_\_\_\_\_\_\_līdz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ir īstenots mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Izglītības un zinātnes ministrijas valsts piešķirtie līdzekļi EUR … ir izlietoti sekojoši:

|  |  |  |  |  |
| --- | --- | --- | --- | --- |
| **N.p.k.** | **Tāmes pozīcijas nosaukums** | **Izmaksas summa****(EUR)** | **Izmaksas datums** | **Izmaksu apliecinošā dokumenta nosaukums (maksājuma uzdevuma nr., ja izmaksa veikta avansā – avansa norēķina Nr.)** |
|  |  |  |  |  |

2. Atskaite par Izglītības un zinātnes ministrijas valsts piešķirto finansējumu sastādīta 2 eksemplāros, no kuriem viens eksemplārs glabājas pie Pilnvarotās institūcijas, otrs – Izglītības un zinātnes ministrijā.

Pavisam kopā: \_\_\_\_\_\_\_\_\_\_\_\_\_\_\_\_\_\_\_\_ EUR (summa vārdiem)

Pilnvarotā institūcija:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apstiprinu, ka Izglītības un zinātnes ministrijas pārskaitītie līdzekļi izlietoti atbilstoši Latvijas Republikas normatīvajiem aktiem un paredzētajiem mērķiem. Finanšu dokumentācija tiks saglabāta –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pilnvarotās institūcijas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālrunis)

5 gadus no šīs atskaites iesniegšanas Izglītības un zinātnes ministrijā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pilnvarotās institūcijas galvenā grāmatveža paraksts, vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pilnvarotās institūcijas direktora paraksts, vārds, uzvārds)

|  |  |  |
| --- | --- | --- |
|  |  |  |
| Datums | Mēnesis | Gads |